Άννα Κυριακού

Η **Άννα Κυριακού** (Αθήνα, 17 Ιανουαρίου 1929 - Αθήνα, 13 Οκτωβρίου 2025) ήταν Ελληνίδα ηθοποιός της τηλεόρασης, του θεάτρου και του κινηματογράφου.

## Βιογραφία
Σπούδασε στη Δραματική Σχολή του Εθνικού Θεάτρου και στη Σχολή Σαρλ Ντιλέν (Charles Dullin) στο Παρίσι (1954-1956), με καθηγητή τον Ζαν Βιλάρ. Έκανε την πρώτη της θεατρική εμφάνιση σε εφηβική ηλικία στο Θέατρο ΡΕΞ με το θίασο της Μαρίκας Κοτοπούλη στο έργο *Κάρμεν*. Ακολούθησε μια συνεργασία με τους θιάσους των Μανωλίδου-Παππά, Βασίλη Λογοθετίδη, Κατερίνας και Μάνου Κατράκη.

Το 1953-1954 συνεργάστηκε με τον θίασο του Δημήτρη Μυράτ. Επιστρέφοντας από το Παρίσι συνεργάστηκε σε πρωταγωνιστικούς ρόλους με τους θιάσους των Ντίνου Ηλιόπουλου, Μίμη Φωτόπουλου και Αλέκου Αλεξανδράκη.

Το 1959 πρωταγωνίστησε στο "Πειραϊκό Θέατρο" του Δημήτρη Ροντήρη στα έργα "Η λοκαντιέρα", "Γάμοι του Φίγκαρο" και "Ηλέκτρα" για να ακολουθήσει μία περίοδος άνω των 20 ετών συνεργασίας με το Εθνικό Θέατρο, ξεκινώντας ως Καλλιόπη στον "Πειρασμό" του Γρηγόριου Ξενόπουλου.

Στο Εθνικό Θέατρο συμμετείχε σε πρωταγωνιστικούς ρόλους σε 34 έργα από το 1960 έως το 1981. Το 1982 συνεργάστηκε με το "Απλό Θέατρο" των Αντώνη Αντύπα - Χρήστου Πολίτη στο εναρκτήριο έργο του θεάτρου "Τα γούστα του Κυρίου Σλόαν" και το 1988 στα μονόπρακτα του Χάρολντ Πίντερ, με τίτλο "Άλλοι τόποι". Το 1998 πρωταγωνίστησε στο έργο "Μποζό" του Βασίλη Ζιώγα στο θέατρο Μαριέττα Ριάλδη.

Αξιόλογη ήταν η εμφάνισή της στις κινηματογραφικές ταινίες *[[Ο μεθύστακας]]* (1950), *Τα τέσσερα σκαλοπάτια (1951), [[Η Αγνή του λιμανιού]] (1952), Να πεθερός να μάλαμα (1959),* ''Ζητείται ψεύτης'' (1961), *[[Αλέξης Ζορμπάς (ταινία)|Αλέξης Ζορμπάς]]* (1964), *[[Ζητείται επειγόντως γαμπρός]]* (1971), *[[Safe Sex]]* (1999), *[[Το κλάμα βγήκε απ' τον παράδεισο]]* (2001), ''Οξυγόνο'' (2003) κ.ά.

Στη τηλεόραση συμμετείχε σε πολλές σειρές, όπως στις ''Εκείνος κι εκείνος'', ''Γειτονιά μας'' και *Γιούγκερμαν* τη δεκαετία του 1970, *[[Οι τρεις Χάριτες]]* (1989 - 1992) ως θεία Μπεμπέκα, *[[Κωνσταντίνου και Ελένης]]* στο γκεστ ρόλο της θείας Μάρως και *[[Επτά θανάσιμες πεθερές]]* ως κακιά πεθερά.

Ιδιαίτερα πλούσιο ήταν το θεατρικό ρεπερτόριο της στο ραδιόφωνο, στις γνωστές εκπομπές *Το θέατρο στο ραδιόφωνο, Το θέατρο της Δευτέρας* κ.ά.

Το 1949 γράφτηκε στο Σ.Ε.Η. Παντρεύτηκε τον μοντερνιστή αρχιτέκτονα Μαργαρίτη Αποστολίδη, με τον οποίο απέκτησαν έναν γιο, τον πολιτικό μηχανικό Χρήστο Αποστολίδη.

Απεβίωσε στις 13 Οκτωβρίου 2025, σε ηλικία 96 ετών. Η σορός της αποτεφρώθηκε.

## Φιλμογραφία
### Κινηματογράφος

### Τηλεόραση

### Θεατρικές παραστάσεις

**Περιοδεία σε Ελλάδα και Κύπρο, (1954) Θίασος Δημήτρη Μυράτ**

**"Πειραϊκό Θέατρο", Δημήτρη Ροντήρη**

**34 θεατρικά έργα στο Εθνικό Θέατρο (1960-1981)**

**Θεατρικά Έργα στην τηλεόραση**

## Παραπομπές


## Πηγές
* *Έλληνες ηθοποιοί "Η ΓΕΝΙΑ ΜΑΣ"*, του Θεόδωρου Έξαρχου, Α' ΤΟΜΟΣ, 1926-1940, σελ. 313-316.

## Εξωτερικοί σύνδεσμοι
* Imbd.com
* Αρχείο του Εθνικού Θεάτρου
* http://www.retrodb.gr/wiki/index.php/%CE%86%CE%BD%CE%BD%CE%B1_%CE%9A%CF%85%CF%81%CE%B9%CE%B1%CE%BA%CE%BF%CF%8D
* http://www.ishow.gr/person.asp?guid=192F2C62-1261-4C17-99B8-E35E0D4BE61A
* http://90lepta.com/s2057.html 
* Άννα Κυριακού (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου